

**ОБЩИНА ЯКОРУДА MUNICIPALITY of YAKORUDA**

*2790 Якоруда, ул.”Васил Левски” № 1 1, V. Levski Str., 2790 Yakoruda, Bulgaria*

*тел.07442/2328, факс 07442/2328 Phone: +359/7442/2328, Fax: +359/7442/2328*

ел. поща: oba\_yda@abv.bg *e-mail:* oba\_yda@abv.bg

# **ДО ПРЕДСЕДАТЕЛЯ**

# **НА ОБЩИНСКИ СЪВЕТ**

**ГР. Я К О Р У Д А**

## **П Р Е Д Л О Ж Е Н И Е**

**ОТ**

**КМЕТА НА ОБЩИНА ЯКОРУДА –ИНЖ.НУРЕДИН КАФЕЛОВ**

**Относно:** Изменения и допълнения на Наредба за реда на придобиване, управление и разпореждане с общинско имущество.

**Уважаема Госпожо Председател,**

**Уважаеми Дами и Господа Общински Съветници**,

На основание чл. 21, ал.2 от Закона за местното самоуправление и местната администрация и във връзка с Предложение от Мирослав Каназирев –заместник районен прокурор на Районна прокуратура гр.Разлог с наш вх. № 11.02-11 / 21.04.2016г., моля да разгледате и подложите на гласуване следното:

**ПРОЕКТО – РЕШЕНИЕ №……………..**

На основание чл. 21, ал.2 от Закона за местното самоуправление и местната администрация и във връзка с Предложение от Мирослав Каназирев –заместник районен прокурор на Районна прокуратура гр.Разлог с наш вх. № 11.02-11 / 21.04.2016г., Общински съвет – Якоруда **РЕШИ:**

Приема изменения и допълнения на Наредба за реда на придобиване, управление и разпореждане с общинско имущество от Община Якоруда , приета с Решение № 80 / Протокол №ОбС-08 / 08.08.2008 г., както следва:

**1.В глава първа „Общи разпоредби”**, **чл.5, ал.4** **се изменя по следния начин:**

**Било:**

**Чл.5. (4) „**Стратегията по ал. 1 и програмата по ал.3, както и промените в тях се обявяват на населението, чрез публикуване в един местен вестник и на интернет страницата на общината.”

**Става:**

**Чл.5. (4)** „Стратегията по ал. 1 и програмата по ал.3, както и промените в тях се обявяват на населението, чрез публикуване на интернет страницата на общината**.** ”

**2.В глава трета „Управление на общинската собственост”, раздел трети „Управление на нежилищни недвижими имоти-частна общинска собственост”, чл.23, ал. 1 се изменя по следния начин:**

**Било:**

**Чл.23 .(1)** „Земеделските земи по чл. 19 от ЗСПЗЗ се отдават под наем, без търг или конкурс, за срок от 1 година, с възможност за неговото продължаване до възстановяване на собствеността.”

**Става:**

**Чл.23, (1), т.1** „Отдаването на земите от общинския поземлен фонд, с изключение на пасищата, мерите и ливадите по по чл.24а, ал. 6, т. 4 от ЗСПЗЗ, под наем или аренда се извършва чрез търг или конкурс при условия и по ред, определени в настоящата наредба. Въз основа на резултатите от проведения търг или конкурс се сключва договор за наем или аренда. Срокът на договора за наем не може да бъде по-дълъг от 10 години.”

**Чл.23 .(1), т.2** „ Земите от общинския поземлен фонд могат да се отдават под наем или аренда без търг или конкурс:

1. когато са заети с трайни насаждения;

2. когато не са били използвани две или повече стопански години;

3. в случаите по чл. 37в, ал. 10;

4. на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, когато земите са пасища, мери или ливади;

5. в други случаи, определени в закон.”

**Към чл.23 се добавя нова ал.5** „Общинският съвет по предложение на кмета на общината определя маломерни имоти от общинския поземлен фонд, които могат да се отдават под наем за една година без търг или конкурс.”

**3.В глава четвърта „Разпореждане с имоти и вещи-частна общинска собственост”, раздел първи** „**Общи разпоредби**” **се добавя нов чл.34а:**

**Чл.34а** ”Продажба на имоти и вещи – частна общинска собственост, между общини или между общината и държава и на лица, определени в закон, се извършва без публичен търг или публично оповестен конкурс, след решение на общинския съвет, по предложение на Кмета на Община Якоруда.С решението Общинският съвет определя цената и условията на плащане. ”

**4.В глава трета „Управление на общинската собственост”, раздел първи „Общи разпоредби” се добавя нов чл.14а”Общински ателиета и гаражи”:**

**Чл.14а .(1)** „По своето предназначение общинските ателиета и гаражи са:

1. **1.** за отдаване под наем за задоволяване на лични нужди;
2. **2.** за продажба на лица, настанени в тях по административен ред;
3. **3**. за продажба чрез публичен търг или публично оповестен конкурс.

**Чл.14а.(2)** „Предназначението на ателиетата и гаражите се определя и може да се променя съобразно потребностите на общината от Общинския съвет по предложение Кмета на общината.”

Ал.3 ”Управлението и разпореждането с общински ателиета и гаражи се извършва по реда за управление и разпореждане с имоти – частна общинска собственост, установен с тази наредба.”

**5.В глава първа „Общи разпоредби”, чл.6 се изменя по следния начин:**

**Било:**

**Чл.6 „**Кметът на общината съставя и предоставя на Общинския съвет отчети за предходната година за състоянието на общинската собственост и резултатите от нейното управление по видове и категории обекти до 31 март на текущата година.”

**Става:**

**Чл.6**„ Отдел "Обществени поръчки и общинска собственост" предоставя информация на кмета на Община Якоруда за състоянието на общинската собственост и за резултатите от нейното управление по видове и категории обекти, на територията на общината, в тримесечен срок от поискването. Въз основа на справките, кметът на Общината внася в Общинския съвет отчет за изпълне­нието на Годишната програма за придобиване, управление и разпореждане с общинска собственост, за състоянието на общинската собственост и резултатите от нейното уп­равление, по видове и категории обекти, едновременно с отчета за изпълнение на бю­джета за предходната година.”

**Изготвил: ............................**

*Орхан Мисанков –юрисконсулт, ОМП и ГЗ*

**Съгласувал:.................................**

*/Беди Осман – Секретар на Община Якоруда/*

**инж.Нуредин Кафелов**

***Кмет на община Якоруда***